רייצ'ל זגלר

רייצ'ל אן זגלר (באנגלית: Rachel Anne Zegler; נולדה ב-3 במאי 2001) היא שחקנית, יוטיוברית וזמרת אמריקאית, זוכת פרס גלובוס הזהב לשחקנית הטובה ביותר - סרט קומדיה או מוזיקלי לשנת 2021 על תפקידה בסרט "סיפור הפרברים".

ביוגרפיה 
זגלר נולדה בניו ג'רזי שבארצות הברית, למשפחה נוצרית-קתולית. אביה ממוצא פולני, ואמה קולומביאנית. לה אחות גדולה בשם ג'קלין.

במהלך שנות נעוריה כיכבה זגלר בהפקות תיאטרון מקומיות שונות, בין היתר בתפקיד סרינה ב"לא רק בלונדינית", קוזט ב"עלובי החיים", אריאל ב"בת הים הקטנה" ובל ב"היפה והחיה".

לזגלר ערוץ יוטיוב פעיל מאז חודש אוגוסט 2015 בו היא מפרסמת תכנים אישיים כמו ולוגים וגרסאות כיסוי לשירים שונים.

בשנת 2021 הוציאה את סינגל הבכורה שלה, "let me try".

זגלר ביצעה את הופעת הבכורה הקולנועית שלה כמריה בסרטו של סטיבן ספילברג, "סיפור הפרברים" לצד אנסל אלגורט ב-2021. היא נבחרה על ידי ספילברג מתוך כ-30,000 נשים שהגישו מועמדות לתפקיד לאחר שספילברג פרסם הודעת ליהוק בחשבון הטוויטר שלו. תפקידה זכה לשבחים והיא זכתה בפרס גלובוס הזהב לשחקנית הטובה ביותר - סרט קומדיה או מוזיקלי.

ב-25 בפברואר 2021 פורסם כי זגלר הצטרפה לצוות השחקנים של סרט ההמשך לסרט גיבורי-העל מבית DC "שהאזאם! 2: זעם האלים". ב-22 ביוני של אותה השנה פורסם כי זגלר עתידה לגלם את דמותה של שלגיה בחידוש הלייב אקשן הקולנועי לסרט "שלגיה ושבעת הגמדים" של דיסני לצד גל גדות. זגלר תדבב את הדמות הראשית בסרט האנימציה המוזיקלי Spellbound". היא לוהקה לתפקיד הגיבורה לוסי גריי ביירד בעיבוד הקולנועי לסרט הפריקוול של משחקי הרעב, "משחקי הרעב: בלדה לנחשים וציפורי שיר".

בתקשורת 
זגלר נכללה ברשימת פורבס 30Under30 של 2022. ב-14 בדצמבר 2021, AP Entertainment כינתה את זגלר כאחד מהבדרנים פורצי הדרך של 2021. זגלר הייתה חלק מקטע "לזכרם" בטקס פרסי גראמי ה-64 לכבוד סטיבן סונדהיים, לצד בן פלאט, סינתיה אריבו ולסלי אודום ג'וניור.

תקרית האוסקר 
ב-20 במרץ 2022, נחשף על ידי זגלר שהיא לא הוזמנה להשתתף בטקס פרסי אוסקר ה-94 כדי לתמוך בעמיתיה מ"סיפור הפרברים", על כך כתבה בתגובה באחד מהפוסטים שלה באינסטגרם: .

אנטרטיינמנט ויקלי ציין כי האולפנים שמאחורי הסרטים המועמדים הם אלה שקובעים את הקצאות הכרטיסים למועמדים בסרט הטוב ביותר, למעט מועמדים לקטגוריות אחרות ולמגישי פרסים. לאחר מכן הגיעה תגובתו של ראס טמבלין, שגילם את ריף בעיבוד הקולנועי משנת 1961 אמר, .

למחרת, האקדמיה הזמינה אותה להיות מגישה בטקס, כשלוח הצילומים שלה לסרט "שלגיה" נקבע מחדש כדי לאפשר לזגלר לנסוע מלונדון ללוס אנג'לס כדי להשתתף בטקס. זגלר, יחד עם ג'ייקוב אלורדי, הגישו את פרס האוסקר לאפקטים הוויזואליים הטובים ביותר.

חיים אישיים 
מאז שנת 2021, זגלר נמצאת במערכת יחסים עם השחקן ג'וש אנדרס ריברה, ששיחק לצידה ב"סיפור הפרברים".

פילמוגרפיה

דיסקוגרפיה

סינגלים 
 2021: "let me try"

השתתפות באלבומים

פרסים ומועמדויות

קישורים חיצוניים

הערות שוליים 

שחקניות קולנוע וטלוויזיה אמריקאיות
שחקניות תיאטרון אמריקאיות
יוטיובריות אמריקאיות
זמרות אמריקאיות
זמרים אמריקאים
אמריקאיות ממוצא פולני
אמריקאים ממוצא קולומביאני
ניו ג'רזי: אישים
שחקני קולנוע וטלוויזיה אמריקאים
שחקני תיאטרון אמריקאים
יוטיוברים אמריקאים
אמריקאים ממוצא פולני
זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
פורבס 30Under30
נשים קולומביאניות
אמריקאיות שנולדו ב-2001
אמריקאים שנולדו ב-2001